Kuidas käituda siis, kui põnni nina toolil istudes peeglini ei ulata? Silmadki mitte! Aga meil oleks vaja  vaadata, mida suu teeb. Võib-olla võtab mu ülestunnistuse peale mõni lapsevanem oma põngerja lasteaiast ära ja kaebab mu kohtussegi, aga, jah, senini olen mudilase sülle võtnud, kui laps ise nõus.  Eile sattus jälle selline poisiklutt, kel enesel ju pikkust küll, kui aga iste kõrgem oleks! Ronis rüsinal sülle ja surus seal siis näo vastu mu õlga.  "Vaatame nüüd koos peeglisse!" õhutasin, aga selle peale keerati kukal veelgi ettepoole.  Vaikus.  "Kas sul ei ole mugav?" muretsesin.  "Kas  suu häbeneb?" uurisin, sest niiviisi rõngas eriti hea olla küll ei saanud.  ...  "Emme lõhn!"